- Hindi News
- National
- निजी स्कूल ऑनलाइन भेजें रिक्त सीटों की सूची, नहीं तो रद की जाएगी मान्यता
निजी स्कूल ऑनलाइन भेजें रिक्त सीटों की सूची, नहीं तो रद की जाएगी मान्यता
निजीस्कूलों को आरटीई नियम 134-ए के दाखिलों के लिए रिक्त सीटों की सूची ऑनलाइन भेजनी होगी। इसके लिए शिक्षा विभाग की ओर से वेबसाइट पर नया लिंक (134-ए) बनाया गया है। जिसपर लॉगइन कर स्कूलों को 20 मार्च तक कक्षावार सीटों की जानकारी देनी होगी। इसके लिए शिक्षा निदेशालय ने सभी डीईओ डीईईओ को निर्देश भेज दिए हैं। रिक्त सीटों की सूची भेजने में लापरवाही बरतने निर्देशों का उल्लंघन करने पर विभाग द्वारा स्कूलों की मान्यता रद करने की कार्रवाई की जा सकती है।
बता दें कि नियम 134-ए के दाखिलों के लिए 20 मार्च से 10 अप्रैल तक अभिभावकों को बच्चों के आवेदन करने होंगे। इसके बाद प्रवेश परीक्षा आयोजित की जाएगी। परीक्षा में सफल रहने वाले विद्यार्थियों को मेरिट लिस्ट के अनुसार स्कूलों में दाखिला दिया जाएगा। इसके लिए निजी स्कूलों को अपने यहां आरटीई दाखिलों के लिए रिक्त सीटों की जानकारी देनी होगी। पहले स्कूलों को खंड शिक्षा अधिकारी कार्यालय में जानकारी भेजनी होती थी।
लेकिन इस बार निदेशालय ने सभी स्कूलों से ऑनलाइन रिक्त सीटों की जानकारी मांगी है। जिसके लिए वेबसाइट पर नया लिंक भी बनाया गया है। प्राइवेट स्कूल अपने आईडी पासवर्ड से लॉग इन कर 20 मार्च तक रिक्त सीटों की सूची भेज सकते हैं।
डीईईओ आरपी सांगवान ने बताया कि 134-ए दाखिलों के विभाग ने प्राइवेट स्कूलों से ऑनलाइन रिक्त सीटों की जानकारी मांगी हैं। स्कूल संचालक 20 मार्च तक अपने स्कूलों की जानकारी अवश्य भेजे, निर्देशों का उल्लंघन करने वालों पर कार्यवाही की जाएगी।
शिक्षा विभाग ने बनाया नया 134-ए पोर्टल
इधर : बोर्डपरीक्षाओं में परीक्षा केंद्रों के 200 मीटर दायरे में धारा-144 होगी लागू
7मार्च से 8 अप्रैल तक होने वाली 10वीं-12वीं हरियाणा बोर्ड परीक्षाओं के दौरान परीक्षा केंद्रों के 200 मीटर दायरे में धारा-144 लागू रहेगी। बुधवार को डीसी डॉ. यश गर्ग ने ये निर्देश जारी किए। परीक्षाओं के दौरान परीक्षा केंद्रों के आस-पास घातक हथियार लेकर चलने, परीक्षा केंद्रों में अनधिकृत व्यक्तियों का प्रवेश पर रोक रहेगी, वहीं फोटो स्टेट की सभी दुकानें भी बंद रहेगी। आदेशों का उल्लंघन करने वालों के खिलाफ सख्त कार्रवाई की जाएगी। हालांकि पुलिस प्रशासन ड्यूटी पर तैनात अधिकारियों कर्मचारियों पर ये आदेश लागू नहीं होंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva